Р Е З Ю М Е
на резултатите от проведения мониторинг през 2025 година в изпълнение 
на системата за мониторинг на територията управлявана от  ТП ДГС ЕЛЕНА
1.1. Финансов план на стопанството:

- През 2025г. ТП ДГС Елена е работило съгласно утвърден финансов план. Той е разработен на база предвижданията на горскостопанския план на стопанството. При сложната икономическа обстановка през годината,  реализацията на дървесина беше силно затруднена и изпълнението на този показател в натурално изражение 64%. Годишният финансов резултат, с който стопанството приключи 2025 година е отрицателен.
Планираните за 2025 година лесокултурни дейности са изпълнени на 100%.  
1.2. Социални споразумения:

- Стопанството работи съгласно сключения Браншови колективен трудов договор на работещите в отрасъл „горско стопанство - стопанисване“;

- Има сключен Колективен трудов договор между ръководството на ТП ДГС Елена и синдикалната организация при стопанството;

- Няма постъпили жалби от страна на работещите на територията на стопанството.

1.3. План / програма за обучение и квалификация на персонала:
- Има програма за обучение на работещите в стопанството;

- Редовно се провеждат обучения на различни теми;

- След проведените обучения има съставени протоколи.
1.4. Здравословни и безопасни условия на труд, вкл. на работниците на подизпълнителите:

- Проведени са инструктажи за здравословни и безопасни условия на труд;

- Няма регистрирани трудови злополуки;

- Има оценка на риска на всяко работно място на работещите в стопанството;
- Има сключен трудов договор с фирма по трудова медицина.
1.5. Ангажиране на заинтересованите страни:
- Има надлежно документирана кореспонденция със заинтересовани страни по различни поводи свързани с дейността на стопанството;
- Извършвани са срещи и са сформирани комисии с участие на различни заинтересовани страни свързани с дейността на стопанството;

- Проведени са консултации със заинтересованите страни свързани с дейността на стопанството;

1.6. Незаконни / нерегламентирани дейности в горите

- Извършени са съвместни проверки с различни компетентни институции;

- Има съставени констативни протоколи за установени нарушения;

- При констатирани нарушения са съставени АУАН;

- Извършвани са ревизии на охранителните участъци;

- Има надлежно съхранена документация/ кореспонденция с ИАГ, РДГ, РИОСВ, МЗХГ и други институции свързани с дейността на стопанството.
1.7. Изпълнение на горскостопанския план;

      - Дейностите заложени във финансовия план са съобразени с предвижданията на горскостопанския план на стопанството;
 - Ползването на дървесина не превишава предвижданията по ГСП;
- Заложените в годишния план за 2025 год. лесокултурни мероприятия са изпълнени на 100%;

- В срок са изпълнени и предвидените противопожарни мероприятия. 

1.8. Промени в границите, собствеността, функционалността и предназначението на територии в рамките на стопанството;
- През годината няма закупени от държавата частни горски имоти;

- Няма промени в границите на стопанството;
- Не е извършвана смяна на предназначението на горски територии;
- Няма промени във функционалното предназначение на териториите;
- Не са издавани заповеди за заличаване/обявяване/промени на защитените територии и защитените зони. 

1.9. Здравословно състояние на гората;


- По регистъра за лесопатологичното обследване и сигналните листове в ТП ДГС ЕЛЕНА за 2025 година са заведени 16 броя сигнални листи.
-Идентифицирани са изсипване иглиците на бора, корояди и съхнене на бора, смърча и дъба;  
- Не се наблюдава обезлистване от златозадка, педомерка, гъботворка и др. вредители;
- Няма възникнали природни нарушения;
- Няма регистрирани негативни въздействия от антропогенни дейности;
- Предприети са дейности за подобряване на здравословното състояние на гората. 

1.10. Ползване/добиви и горскостопански дейности;
- При ползването на дървесни и недървесни горски продукти през 2025 година няма превишение на средногодишните показатели по обем спрямо ГСП;
-  Предоставяни са разрешителни за ползване на  недървесни горски продукти; 

- Има сключен договор за наемане на дивечовъдните участъци на територията на стопанството; 
- Няма превишаване на допустимото ползване на дивеч; 
- Площите на проведените сечи са в размер на 526 ха – по видове сечи данните са посочени в 5 ГФ;
- От ДГТ през 2025 година са добити 19 983м3 лежаща дървесина; 
- Попълването на култури е в размер на 4 дка; 
- Подпомагане на естественото възобновяване е в размер на 585 дка;
-  Не са използвани торове и пестициди.
1.11. Гори с висока консервационна стойност; 

- Стопанството има утвърдена процедура за мониторинг на ГВКС;
- Мониторирани са животински и растителни видове;
- Има мониторирани екосистеми;
- Извършен е мониторинг на всички консервационни стойности (от ВКС 1 до ВКС 6). 
- Попълват се формуляри за предварителна идентификация на ключови елементи и определяне на потенциални екологични и социални въздействия. Дефинират се мерки за опазване на консервационните стойности;

- След извършения мониторинг може да се заключи, че на територията на стопанството няма наличие на дегенеративни процеси. 
1.12. Представителни образци от естествени горски екосистеми;
- Обособените представителни образци на естествени горски екосистеми (ПО) на територията на ДГС включват и определените гори във фаза на старост (ГФС). ГФС са част и от ВКС 3 и техния мониторинг се провежда съгласно „Система за мониторинг на високите консервационни стойности на територията на стопанството;

- Има процедура за мониторинг на ГВКС; 


- В списъка на горите във фаза на старост няма промяна; 


- Извършен е мониторинг на различни екосистеми (ВКС 3), за което има изготвени формуляри.

- Анализът показва, че здравословното състояние на насажденията е добро, няма наличие на дегенеративни процеси, няма наличие на значими антропогенни въздействия.
1.13. Въздействие на дейностите по управление върху околната среда; 


- Използваните лесовъдски системи в стопанството са насочени към създаване и поддържане на смесени разновъзрастни гори. Процесите на естествено възобновяване са много добре изразени, но при необходимост се прилага и залесяване с местни дървесни видове; 


- Няма наличие и разпространение на инвазивни видове;

- Извършен е мониторинг на видове и екосистеми по т.1.11 и 1.12;

- Не са използвани биологични агенти, пестициди и торове; 

- Контролират се и се полагат усилия да не се допускат негативни въздействия върху водните ресурси;

- Контролират се и се полагат усилия да не се допускат негативни въздействия върху почвите (ерозия, уплътняване, замърсяване, др.);

- Полагат се усилия за поддържане в добро състояние на постоянните и временни горски пътища;

- Води се активна борба за предотвратяване на замърсяването с отпадъци в горските територии.
1.14. Въздействие на дейностите по управление върху социалната среда; 


- Няма постъпили жалби и сигнали, свързани с правата и собствеността на местните общности,  засегнати и заинтересовани страни;

- Стопанството полага усилия да задоволи нуждите на местните търговци от дървесина;

- Снабдяването с дърва на местното население се извършва ритмично и съгласно списъци от кметовете на населени места;
- Няма негативни въздействия върху източници на питейна вода и други ползвания на водни ресурси - ВКС 4.1 от Доклада за ГВКС;

- Обектите от културно-историческо, икономическо, екологично, религиозно и духовно значение за местните общности са в добро състояние.

1.15. Промени в околната среда;


- Представят се попълнени проверовъчни листи за редки и застрашени местообитания - ВКС 3 от Доклада за ГВКС;

- Популациите на редки и застрашени видове са в добро състояние. Предоставени са попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС;

- На територията на стопанството има 4 защитени територии – резерват „Бяла крава“, ПЗ „Водопад на река Мийковска“ и ЗМ „Белокравищница“ и ЗМ „Букова гора“. На територията на стопанството има и 4 защитени зони – 1 бр. по Директивата за птиците – ЗЗ„Котленска планина“ и 3 бр. по Директивата за местообитанията – ЗЗ „Твърдишка планина“, ЗЗ „Стара река“ и ЗЗ “Златаришка река“. 
- През годината няма издадени заповеди за заличаване/обявяване на защитени територии или защитени зони;

- На територията на стопанството няма настъпили големи природни нарушения. 

След направения анализ може да се заключи, че въпреки трудностите ТП ДГС Елена полага усилия и работи в посока да осигури провеждането на последователна и координирана горска политика и да създаде необходимите условия за гарантиране и подобряване на устойчивото управление на горите на територията си.

